– Հուզիչ էր իմ հանդիպումը Աճառյանի հետ բանտից նրա դուրս գալու հաջորդ օրը:Այն ժամանակ նրանք ապրում էին տիկին Սոֆիկի քրոջ տանը: Գնացի: Երկու տարի բաժանումից հետո տեսնելու էի առաջին անգամ: Դուռը բացեց մի անծանոթ կին: Ներս հրավիրեց սիրալիր ժպիտով: Հարցրի Աճառյանին: Անծանոթ կինն ասաց,որ քնած է: «Երկու տարի անհանգիստ կյանքից հետո առաջին հանգիստ պահը».-մտածեցի ես և չուզեցի արթնացնել: Բայց երկար չկարողացա համբերել: Մոտեցա, ձեռքով շոշափեցի նրա պայծառ ճակատը: Պառկած էր թախտի վրա, գլխի մի մասը՝ վերմակի տակ: